Specken (Landkreis Veern)

Specken () is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Wetenmöhlen.

 Geografie 

duum|De Gohbeek in Specken
De Oort liggt op de Linnelner Geest op beide Övers von’n Gohbeek. Dat Naturschuulrebeed Höhnermoor liggt in’n Noordoosten von Specken.

De Naveröörd sünd Ramels un Kohlenföör in’n Noordoosten, Kükenmoor un Veernermoor in’n Oosten, Saasloh un Neernabargen in’n Süüdoosten, Armsen in’n Süden, Lutten (Landkreis Veern) in’n Süüdwesten, Wetenmöhlen in’n Westen un Kerklinneln in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

De Oort hett von öllers to de Gemeen Wetenmöhlen mit bihöört, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is.

 Inwahnertall 

 Religion 

Specken is evangeelsch-luthersch präägt un höört to dat Kaspel von de Petrus-Kark in Kerklinneln.

För de Kathoolschen is de St.-Josef-Kark in Veern tostännig.

 Weertschop un Infrastruktur 

För Specken is de freewillige Füürwehr Wetenmöhlen mit tostännig.

 Verkehr 

De Straat dör Specken löppt in’n Noorden na Kerklinneln an de Kreisstraat 12 un an de Landsstraat 171 ran un in’n Süden na Armsen an de K 38. De L 171 föhrt in’n Süüdwesten na Veern un in’n Noordoosten över Jeddingen na Visselhöövd.

De nächste Autobahn is de Autobahn 27 (Afsnidd Bremen–Wasra). Ofschoonst de Autobahn direkt an’n Oort langs löppt, is de Opfohrt 26 Veern-Oost fiev Kilometer wied weg in’n Noordwesten von Specken an de L 171.

De nächste Bahnhoff is so bi negen Kilometer in’n Westen de Bahnhoff Veern an de Bahnlien Wunsdörp–Bremen. Disse Bahnhoff is ok inbunnen in dat Nett von de Regio-S-Bahn Bremen/Neddersassen. Op de Bahnlien Veern–Wasra hett dat von 1910 bet 1969 Personenverkehr geven. De Bahnhoff Armsen weer in disse Tied veer Kilometer in’n Süden. De Bahnhoff Kerklinneln an de Bahnlien Ülzen–Langwedel (inricht 1873) weer veer Kilometer in’n Noordwesten, is aver 1987 dichtmaakt worrn.

 Scholen 

De Kinner ut Specken güngen fröher in Kerklinneln na School. Vondaag gaht se na de Grundschool Lutten.

 Footnoten 

Kategorie:Oort
Kategorie:Landkreis Veern